Պատմություններն իրական են՝ սղագրված ճիշտ այնպես, ինչպես պատմել են մեր թիմին, առանց բովանդակային խմբագրման: Պատմությունները բանավոր վերարտադրել են Մեծ եղեռնը վերապրածների և հայերին փրկողների ժառանգները, հարազատները, մտերիմները: Յուրաքանչյուր հերոս կիսվել է նրանով, ինչ ականատեսները պատմել են այդ ժամանակվա իրադարձությունների մասին: Թուրքիայում ներկայումս բնակվող հայերի պատմությունները, ներկայացվող հարցազրույցները ներառում են նաև հերոսների հայացքը Թուրքիայի ներսում ընթացող փոխակերպումների, Թուրքիայի և Հայաստանի միջև հարաբերությունների ներկայիս վիճակի հետ կապված: